Document ID: /fineweb-2-swissfilter-quality_10-filterrobots/filtered/01308.jsonl.gz/56

Kosova
Rritje mbi 400% e rasteve me koronavirus në Kosovë
Ministria e Shëndetësisë e Kosovës paralajmëron se do t’i mobilizojë kapacitetet spitalore dhe se do të bëjë gjurmimin dhe testimin e rasteve të reja pozitive me koronavirus.
Kjo pasi, ditëve të fundit ka pasur rritje të përqindjes së të infektuarve.
Më 28 qershor, mbi 30 për qind e testeve kanë dalë pozitive – shifër kjo e paparë qysh në muajin janar.
Në bazë të llogaritjeve, numri i të infektuarve në dy javët e fundit të qershorit është rritur për më shumë se 400%, në krahasim me dy javët e para të të njëjtit muaj.
Gjatë pranverës, shifrat e rasteve pozitive kanë qenë relativisht të ulëta – më 24 maj nuk ka pasur asnjë rast pozitiv.
Zyrtarë të Ministrisë së Shëndetësisë thonë se “është e pritshme që në Kosovë të shënohen edhe më shumë raste në ditët në vijim”, duke qenë se në vendet e rajonit ka po ashtu rritje.
Në bazë të të dhënave të kësaj ministrie, të publikuara më 1 korrik, numri i rasteve aktive në Kosovë aktualisht është 730.
Përqindja e rasteve të reja pozitive i është afruar edhe më 1 korrik 30-përqindëshit.
Në qarkullim besohet se është varianti Omicron i koronavirusit, i cili përhapet më shpejt, por shkakton simptoma kryesisht më të lehta.
Drejtori i Klinikës Infektive në Qendrën Klinike Universitare të Kosovës, Arben Vishaj, thotë për Radion Evropa e Lirë se numri i pacientëve të shtrirë me koronavirus, aktualisht, është njëshifror.
Ai thotë se, tash për tash, edhe medikamentet janë të mjaftueshme, edhe stafi mjekësor.
“…por, nëse vjen deri te një numër më i madh i pacientëve, ashtu siç ka ndodhur në valët e mëparshme [të pandemisë], na duhet më shumë personel mjekësor”, thotë Vishaj.
Pandemia e koronavirusit ka shpërthyer në mars të vitit 2020 dhe në periudha të caktuara të saj, Kosova është përballur me valë të rënda, që kanë imponuar angazhime shtesë të stafit mjekësor, por edhe shtim të shtretërve në klinika të ndryshme.
Të tjera nga Kosova
E-Diaspora
-
Sonte, “nata e yjeve” në Zvicër Sonte ju do të mund të shihni yje të panumërta që shihen me sy të lirë...
-
Saarbrücken, Gjermani
12 vjet burg kosovarit për mashtrime prej 32 milionë eurosh përmes internetit
-
Hoteli dikur ikonë e Prishtinës, tani adresë e vizitorëve vendas e të huaj
-
Në Vjenë gjenden rreth 34 mijë kompani me prejardhje migrimi
-
Nata finale e Mërgata Fest&Sports, qindra pjesëmarrës
Jeta në Zvicër
-
Zviceranët kthehen nga pushimet: mbi dy orë e gjysmë pritje në Gotthard Në 15 kantone, kryesisht gjermanishtfolëse, pushimet shkollore mbarojnë në këtë fundjavë. Kjo pasqyrohet edhe në Gotthard...
-
“Zvicra mund të shërbejë si vend konferencash për Rusinë dhe Ukrainën”
-
Kush është miku më i mirë i zviceranëve?
-
Sot Cyrihu “vlon” nën ritmet dhe ngjyrat e zjarrta të “Street Parade”
-
Fluturimet nga Zvicra në SHBA dhe Kanada arrijnë nivelet para pandemisë